《从白》
明代·邝梦琰

忠义为徇国，英雄不爱生。一心雪国耻，百战走金兵。

兀术呼天哭，云燕唾手平。青衣仇未复，黄阁议垂成。

江海乾坤窄，君王社稷轻。秦奸不足责，张相乃无情。

竟葬南溟骨，谁悬北望情。不须论始末，都付史官评。

作者简介：邝梦琰，一作梦炎，字均房，号养吾。顺德人，南海籍。明世宗嘉靖七年（一五二八）举人。二十九年授定海学谕，官至杭州通判。卒年八十六。有《养吾吟稿》。清道光《广东通志》卷二七九有传。